kardosdrur/scandi-wiki huggingface dataset:
Guipúzcoa

Guipúzcoa (baskisk: Gipuzkoa) er en provins beliggende i regionen Baskerlandet i Spanien.
Provinsen har et areal på 1.980km² og det gør provinsen til den mindste i Spanien. Der lever i provinsen omkring 682.977 (opdateret 2002), og omkring en fjerdedel af dem lever i hovedstaden San Sebastián.

Provinser i Spanien
Baskerlandet (region i Spanien)
Ancash (region)

Ancash er en region i det nordlige Peru. Den grænser til La Libertad mod nord, Huánuco og Pasco mod øst, Lima-regionen mod syd og Stillehavet mod vest. Hovedbyen er Huaraz. 

Perus regioner
Acemmeditation

Acemmeditation er en norskudviklet metode til afspænding og personlig vækst. Teknikken er lydbaseret og udføres ved at man gentager en metodelyd i tankerne så uanstrengt som muligt mens øvrige tanker, stemninger og billeder – under ét kaldet spontanaktivitet – får lov til at komme og gå som de vil.

Acemmeditation praktiseres oftest to gange dagligt: en halv time om morgenen og en halv time sent på eftermiddagen. Almindelige resultater af teknikken er bedre søvn, bedre koncentration og større overskud. På længere sigt vil daglig udførelse kunne bidrage til større selvindsigt og personlig vækst.

Teknikken som læres på kursus i organisationen Acems regi, er neutral, ikkereligiøs, ikkemystisk og baseret på vestlig psykologi og livsstil.

Eksterne henvisninger 
 Acem Danmark
 Acem-meditasjon Norge
 Acem International School of Meditation

Se også 
 Acem

Psykologi
Abtlöbnitz

Abtlöbnitz er en kommune i Burgenlandkreis i den tyske delstat Sachsen-Anhalt.

Abtlöbnitz ligger mellem Jena og Naumburg.

Eksterne henvisnigner 
Website for forvaltningsfællesskabet
Moses Kipsiro

Moses Ndiema Kipsiro (født 2. september 1986) er en ugandisk mellemdistanceløber, hvis speciale er 5000 meter.

Den danske atletikklub Århus 1900 gjorde lidt af et scoop, da de den 1. april 2008 sikrede sig Moses Kipsiro til klubben, hvor hans figur er deltagese i Danmarksturneringen, som er Danmarks største atletikstævne på bane. Kontakten blev sikret af den tidligere løber Niels Kim Hjorth.

Moses Kipsiro blev ved VM i cross i 2008 nr. 13, i et løb hvor danske Jesper Faurschou endte som nr. 128.

Personalige rekorder

Eksterne Henvisninger 

 Pace Sports Management 

Langdistanceløbere fra Uganda
Altenroda

Altenroda er en kommune i den nordvestlige del af Burgenlandkreis i den tyske delstat Sachsen-Anhalt. Den hører under Verwaltungsgemeinschaft An der Finne

Udover hovedbyen Altenroda ligger landsbyerne Wippach og Birkigt i kommunen.

Historie 
Altenrode blev nævnt første gang 30. juni 1177 da biskop Ulrich von Halberstadt overdragede 1 1/2 Hufen i Aldenrothe til Kloster Roßleben , som biskoppen tidligere havdde fået af af grev Ludwig von Wippra.
Almindelig hanekro

 
Almindelig hanekro (Galeopsis tetrahit) er en 20-80 cm høj urt, der vokser ved bebyggelser og i skovrydninger. Fund af frø eller pollen fra denne art anses for at være et sikkert tegn på, at området har været opdyrket.

Beskrivelse 
Almindelig hanekro er en enårig, urteagtig plante med en stiv, opret vækst. Stænglen er firkantet og beklædt med stive hår, især på de opsvulmede bladfæster. Bladene sidder korsvist modsat, og de er ægformede med grovtandet rand. Oversiden er græsgrøn, mens undersiden er en smule lysere. Begge sider af bladet er beklædt med stive hår. Blomstringen sker i juli-august, hvor man ser blomsterne sidde sammen i kranse ved bladfæsterne. De enkelte blomster er røde eller hvide, men med et mørkfarvet mønster. Underlæbens midterste lap er lige afskåret. Frugterne er kapsler med nogle få frø i hver.

Rodnettet består af en spinkel pælerod med nogle forholdsvis grove siderødder.

Højde x bredde og årlig tilvækst: 0,75 x 0,25 m (75 x 25 cm/år)

Voksested 

Almindelig hanekro findes udbredt i ukrudtssamfund på marker og langs veje og hegn samt på ruderater. Den stammer egentlig fra middelhavsegnene, men har bredt sig med jordbruget over hele Europa og er desuden naturaliseret i Nordamerika. Fund af frø eller pollen fra denne art anses for at være et sikkert tegn på, at området har været opdyrket. Arten foretrækker lysåbne og kvælstofrige voksesteder, men er mindre kræsen med hensyn til pH, fugtighed og temperaturforhold.

Ved "Hovstien" i Mårslet findes den sammen med bl.a. aftenpragtstjerne, agersvinemælk, agertidsel, alm. røllike, burresnerre, døvnælde, febernellikerod, hvas randfrø, kløftet storkenæb, kruset skræppe, lancetvejbred, rejnfan, skivekamille, stor nælde og vild kørvel.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Ukrudtsplanter
Hvide blomster
Røde blomster
Sankt Nicolai Kirke (Vejle)

Sankt Nicolai Kirke er en central kirke i Vejle og er formentlig bygget i midten af 1200-tallet.

Kirken er den ældste bygning i Vejle og er bygget i sengotisk stil. Den er blevet ombygget og udvidet flere gange. I 1600- og 1700-tallet var Vejle en lille fattig by, og fattigdom, brand og krige satte deres præg på kirken, hvorfor dens inventar er beskedent i forhold til andre bykirker. Kirken blev udvidet med korsarmene efter reformationen og koret er fra ca. 1856. Selve kirkegården blev flyttet i 1889, og der blev bygget en bedre vej mellem centrum og havnen. Uret blev indbygget i 1889 og klokkerne 1975 – 1980.

Kirken fik sit nuværende udseende i sidste halvdel af 1800-tallet. 1855 blev det senromanske korparti nedtaget og et nyt kor opført tre meter længere mod syd, arkitekt Ferdinand Thielemann. 1887-88 rejstes et stort nygotisk tårn i vest, arkitekt Ludvig A. Petersen, hvis underetage som i det ældre tårn udgør kirkens våbenhus. Disse nybygninger er placeret i kirkens midtakse, hvorved bygningen har vundet en ny symmetri. En indvendig istandsættelse 1862 ved arkitekt Carl Lendorf omfattede bl.a. en ‘uniformering’ af alle hvælvpiller, der hermed mistede deres arkitekturhistoriske særpræg. Kirken er 1965-67 restaureret ved arkitekt Helge Andreassen, der i det indre fastholdt det hvidtede rums gotiske karakter. 2004-05 er dele af tagværkerne udskiftet ved arkitekt Kuno Mielby.

På den nordre korsarm ses 23 huller i muren. Det er gamle hovedskaller, og sagnet fortæller om plyndringer i Vejle opland, og at hovedskallerne stammer fra disse røvere.

Kirken husede til 2012 det påståede lig af den norske Dronning Gunhild fra ca. 450 f.Kr.

Eksterne kilder og henvisninger 

 Sankt Nikolaj Kirke  hos nordenskirker.dk
 Skt. Nikolaj Kirke hos danmarkskirker.natmus.dk (Danmarks Kirker, Nationalmuseet)
 Sankt Nikolaj Kirke hos KortTilKirken.dk

Kirker i Vejle Kommune
Kirker i Vejle Amt
Kirker i Haderslev Stift
Bygninger, konstruktioner og anlæg i Vejle
Gotisk arkitektur i Danmark
Chicago Tribune

Chicago Tribune, grundlagt 1847, er en avis, der udgives i Chicago, USA. 

Avisen har tidligere kaldt sig "World's Greatest Newspaper" og er da også en af USA's mest læste aviser, ligesom den er den primære avis i Chicago og Midtvesten. Avisens oplag på hverdage var i 2009 465.892 eksemplarer og på søndage 803.220. Avisens chefredaktør er Ann Marie Lipinski.

Eksterne henvisninger 

 Chicago Tribunes hjemmeside

Aviser fra USA
Etableret i 1847
Los Angeles Times

Los Angeles Times (også kendt som L.A. Times) er et amerikansk dagblad, der udgives i Los Angeles, Californien, og distribueres over hele det vestlige USA. Avisen blev grundlagt i 1881 og er i sin politiske holdning konservativ. Avisen er den fjerdestørste i USA og udkommer et i et oplag på 657.467 på hverdage og 983.702 søndag.

Avisens journalister har modtaget adskillige Pulitzer-priser gennem tiderne, bl.a. fik den i 2004 hele fire, og avisen anses for at være blandt de ledende i USA. Avisen udgives af Tribune Company, der også udgiver Chicago Tribune.

Eksterne henvisninger 

 Los Angeles Times' hjemmeside

Aviser fra USA
Times
Etableret i 1881
Volksbühne

Volksbühne (da.: Folketeatret) er et ensembleteater i Berlin, Tyskland. Teatret er beliggende i Mitte, på Rosa-Luxemburg-Platz i det tidligere Østberlin.

Volksbühne blev bygget fra 1913-1914 og er tegnet af Oskar Kaufmann. Teatret har sine rødder i organisationen "Freie Volksbühne", der i 1892 formulerede en vision om et teater for folket. Målet var at opføre socialrealistiske skuespil samt at have en entrépris, som den almindelige arbejder havde råd til at betale. Oprindeligt var teatrets slogan "Die Kunst dem Volke" (Folkets kunst). Teatret blev ødelagt under 2. verdenskrig og blev genopbygget 1950-1954. Det nye teater er tegnet af Hans Richter. 

Siden 1992 har teatrets direktør været Frank Castorf. Teatret er grundet sine provokerende og eksperimenterende opsætninger blevet kaldt den mest spændende scene i Tyskland.

Eksterne henvisninger 
Volksbühnes hjemmeside

Teatre i Tyskland
Bygninger, konstruktioner og anlæg i Berlin
Kultur i Berlin
Ignacio Suarez

Ignacio Suarez er en fiktiv person i Ugly Betty, der spilles af Tony Plana. Han er far til hovedpersonen Betty og hendes søster Hilda Suarez.

Handling 
I første og starten af anden sæson er han blevet afvist til at få amerikansk visum, så han skal blive i Mexico, men senere i anden sæson får han sit visa, fordi Betty bliver afpresset af Wilhelmina Slater.

Eksterne henvisninger 
 

Personer fra Ugly Betty
fr:Liste des personnages d'Ugly Betty
EB Games

EB Games er verdens største forhandler af spil til blandt andet PlayStation, PC, Xbox og Nintendo .

Der er i alt 4.800 butikker fordelt over Australien, Guam, Danmark, Canada, England, Finland, Irland, Italien, Norge, New Zealand, Puerto Rico, Portugal, Sverige, Spanien, Schweiz, USA, Østrig og Tyskland

Ekstern henvisning 
 Officiel Hjemmeside 

Etableret i 1977
Computerspilsvirksomheder fra USA
Ornitologi

Ornitologi er den del af zoologien, der beskæftiger sig med studiet af fugle. Ornitologien har en lang historie bag sig og hjalp med at definere og forfine centrale begreber inden for evolution, adfærd og økologi som arter, artsdannelse, instinkt og økologiske nicher. I begyndelsen drejede ornitologi sig især om beskrivelse og om udbredelsen af arter, men i nutiden arbejder ornitologer ofte med at besvare specifikke spørgsmål, idet de bruger fugle som modeller til at teste hypoteser og forudsigelser på baggrund af teorier.

Kendte danske ornitologer 
 Niels Krabbe
 Niels Kjærbølling
 Sebastian Klein
Cecilie Henriksen

Cecilie Henriksen (født 4. november 1986 i Næstved) er en kvindelig dansk tidligere fodboldspiller, med blandt andet kampe på det danske U/19- og U/21-landshold. Hun har tidligere spillet for Fortuna Hjørring og har tidligere været tilknyttet Nordjyllands Sportscollege i Frederikshavn.

Karriere 
I 2007/08 spillede hun for Baylor University og i sommersæsonen 2008 spillede hun for Ottawa Fury, som var placeret i den bedste amerikanske række W-league. Efterfølgende spillede hun for Embry-Riddle Eagles i Daytona Beach, Florida, USA.

Referencer

Eksterne henvisninger 

Personer fra Næstved
Fodboldspillere fra Danmark
Fodboldspillere fra Fortuna Hjørring
Fodboldspillere fra Ottawa Fury F.C.
Landkreis Harz

Landkreis Harz er en  Landkreis i den tyske delstat Sachsen-Anhalt som blev dannet i forbindelse med  Kreisreform Sachsen-Anhalt 2007 1. juli 2007 af landkreisene Halberstadt, Wernigerode og Quedlinburg samt byen Falkenstein (Harzen) (Landkreis Aschersleben-Staßfurt). Administrationsby er Halberstadt; Området har   244.248 indbyggere (pr. 31. december 2006).

Geografi  
Landkreisen er en del af  bjergområdet Harzen, i den vestlige del af Sachsen-Anhalt og grænser mod syd til landkreisene Mansfeld-Südharz (Sachsen-Anhalt) og Nordhausen (Thüringen), mod øst til Salzlandkreis (Sachsen-Anhalt), mod nord til landkreisene Börde (Sachsen-Anhalt), Helmstedt og Wolfenbüttel (begge i Niedersachsen). Mod vest har den grænse til Landkreis Goslar i Niedersachsen.

Byer og kommuner
(indbyggertal pr. 31. december 2006)

Enhedskommuner
 Elbingerode, by (5.591)
 Falkenstein, by [adm. Ermsleben] (6.187)
 Halberstadt, by (39.318)
 Huy (8.485)
 Quedlinburg, by (22.185)
 Wernigerode, by (33.871)

Forvalningssamarbejder med deres medlemskommuner

* Administration for Verwaltungsgemeinschaftet

Henvisninger 

Harzen
Panguitch

Panguitch er en amerikansk by og administrativt centrum for det amerikanske county Garfield County i staten Utah. I 2000 havde byen et indbyggertal på .

Ekstern henvisning
Panguitchs hjemmeside (engelsk)

Byer i Utah
Heber City

Heber City er en amerikansk by og administrativt centrum for det amerikanske county Wasatch County i staten Utah. I 2005 havde byen et indbyggertal på .

Ekstern henvisning 
 Heber Citys hjemmeside (engelsk)

Byer i Utah
Vernal

Vernal er en amerikansk by og administrativt centrum for det amerikanske county Uintah County i staten Utah. I 2004 havde byen et indbyggertal på .

Ekstern henvisning 
 Vernals hjemmeside (engelsk)

Byer i Utah
Steen Nielsen

Steen "Nalle" Nielsen (født 1. juli 1975 i København) er en dansk standupkomiker, der i 2002 vandt DM i stand-up, og senere Comedy Fight Club for viderekommende. Han har desuden deltaget i TV2 Zulus Comedy Fight Club.

Han er også med i redaktionen på programmet Dybvaaaaad! med Tobias Dybvad.
I 2019 optrådte han med sit one-manshow Farmageddon.

Referencer

Eksterne henvisninger 
 

Komikere fra Danmark
Standupkomikere fra Danmark
Kaj Hansen

Kaj Hansen (22. april 1917 – 12. august 1987) er en tidligere dansk landsholdsspiller i fodbold og cheftræner i Vejle Boldklub og Odense Boldklub.

Fodboldkarrieren 
Kaj Hansen spillede 27 A-landskampe for Danmark og scorede 12 mål.

Ved siden af havde "Lille Kaj" en lang karriere som professionel fodboldspiller i udlandet, men egentlig var det meningen, at han skulle have spillet for Skovshoved IF. I 1946 havde Skovshoved IF store ambitioner om at vende tilbage til 1.division. Men drømmen udviklede sig til en skandale – den såkaldte Salamander-affære.

Igennem en stråmand – handskemageren Salamander-Lund – forsøgte Skovshoved IF at overtale de to stærke landsholdspillere fra B93 – forsvaren Arne Sørensen og Kaj Hansen – til at skifte klub, imod at de hver fik 5.000 kr. under bordet. Affæren blev opdaget, og DBU erklærede omgående begge spillere for professionelle, hvorfor de ikke kunne fortsætte deres karriere på klub – og landshold, da professionel fodbold på det tidspunkt var forbudt i Danmark.

Begge spillere søgte derfor fodboldflugt i Frankrig hvor de spillede for klubben Stade Français.

I dansk fodbold opnåede Lille Kaj blandt andet at med B93 vinde Danmarks mesterskabet fem gange 1934, 1935, 1939, 1942 og 1946 samt Landspokalturneringen. I en finale, som B93 vandt med 3-2 over Akademisk Boldklub, scorede "Lille Kaj" målet til 3-1 for B93 og blev dermed matchvinder.

Kaj Hansens lillebror Poul O. Hansen var også fodboldspiller.

Trænerkarrieren 
Efter en tubulent fodboldkarriere blev "Lille Kaj" succesfuld cheftræner først i Vejle Boldklub og sidenhen i Odense Boldklub.

I 1956 var Kaj Hansen manden bag Vejle Boldklubs oprykning til dansk fodbolds fornemste række, der dengang hed 1. division, og sammen med Frits Gotfredsen tildeles han en stor del af æren for at have udviklet og finpudset den teknisk-offensive spillestil, der i en lang årrække gjorde Vejle Boldklub til dansk fodbolds kæledægge og en af de mest vindene danske klubber:

Det var som træner i Vejle Boldklub, at Kaj Hansen for alvor satte sit fingeraftryk på dansk klubfodbold.

Referencer

Eksterne henvisninger 
 
 
 B93s spillerprofiler (H)

Fodboldspillere fra Danmark
Fodboldspillere fra B.93
Fodboldtrænere fra Danmark
Fodboldtrænere fra Vejle Boldklub
Fodboldlandsholdsspillere fra Danmark
Karen Marie Andersen

Karen Marie Andersen (Ane Kaufmann) (født 22. september 1799, død 1846 i Trinitatis Sogn, København) var eventyrdigteren H.C. Andersens halvsøster.

Karen havde samme mor som HCA, Anne Marie Andersdatter, og hun blev født uden for ægteskab med pottemagersvenden Daniel Jørgensen Rosenvinge som far.
Karen blev født i hjørnehuset ved Bangs Boder og Hans Jensens Stræde.
Det hus der nu betegnes H.C. Andersens Hus.

HCA havde et meget besynderligt forhold til sin søster. Bjarne Nielsen Brovst skriver i sin H.C. Andersen biografi:
 "Denne søster — som det lykkedes H.C. Andersen at holde ude af sit offentlige liv – red ham som en mare."
Karen er ikke nævnt i HCA's erindringer, og hun bliver af HCA omtalt som hans "Moders Datter".

Kun ganske få gange efter han kommer til København har HCA tilsyneladende kontakt med sin søster.
Efter at HCA har held med at få kongelig understøttelse til sin uddannelse i 1822, rejser Karen over for at dele hans held.
Hun kommer dog først i november, mens HCA allerede er rejst til skoleopholdet i Slagelse den 28. oktober.
Den 27. februar 1833 skriver moderen i et brev til HCA:
 "Hvor Karen er og hvorledes hun lever derom kan jeg intet melde dig da jeg ikke veed hvor hun opholder sig. -"
Det er tilsyneladende først i 1842 at der kommer kontakt, da HCA den 8. februar modtager et brev fra Karen. Karen bor da i Borgergade nr. 20, mindre end 500 meter fra HCA. HCA er i vildrede og skriver:
 "Da jeg kom hjem fandt jeg Brev fra min Moders Datter, hvad jeg har skildret i OT, oplevede jeg. Febersyg; en skrækkelig Nat, Sandselighed og Fortvivlelse fyldte spottende min Tanke. + …"
Næste dag betror HCA sig til vennen Edvard Collin, der får sin svoger assessor Adolph Drewsen til at undersøge sagen. Der bliver foreslået at HCA skal sende et brev, og den 12. februar 1842 besøger Karens samlever Kaufmann HCA og får fire rigsdaler.
Den 30. september samme år besøger Karen Marie selv HCA og får en rigsdaler.

I folketællingen 1840 står Karen opført som en ugift vaskekone, og hun boede sammen med den to år yngre arbejdsmand Peder Kaufmann.

Referencer 

H.C. Andersen
Personer fra Odense
Poul Erik Bech

Poul Erik Bech (15. marts 1938 - 5. april 2014) var en dansk fodboldtræner.

Poul Erik Bech spillede i alt 8 kampe for Vejle Boldklub i sin aktive karriere.

Han var træner for for Vejle Boldklub, AGF og FC Fredericia samt for DBU's ungdomslandshold – U/16, U/17-holdet og OL-landsholdet.

Poul Erik Bechs karriere førte ham vidt omkring i verden. Men hver gang Bech skrev under på en kontrakt, fik han indføjet i trænerkontrakten, at det primære var hans job som skolelærer. Hvis der nu skulle opstå tvivl!

I Poul Erik Bechs samling af forgyldte fodboldstøvler og emblemer fra internationale landshold og klubber var også et sæt guldmedaljer fra 1978 og 1984, da Poul Erik Bech som træner for Vejle Boldklub førte klubben til det danske mesterskab sammen med bl.a. holdleder Hans Jessen.

Han oplevede én gang i sit liv at blive fyret. Det var i 1997, hvor han måtte forlade trænerjobbet for barndomsbyens klub, Fredericia, og det indrømmede han gjorde ondt.

I 1984 blev Poul Erik Bech (Vejle Boldklub) kåret til Årets fodboldtræner i Danmark.

Titler som træner 
 Danmarksmesterskabet
 Guld (2): 1978 og 1984
 Sølv (1): 1982
 Bronze (1): 1983.
 Pokalturneringen:
 Vinder (1): 1977

Referencer

Kildehenvisning 
 Vejle Amts Folkeblad

Fodboldtrænere fra Danmark
Fodboldtrænere fra Vejle Boldklub
Grundskolelærere fra Danmark
The Independent

The Independent er en britisk avis, grundlagt i 1986. 

Oplaget var i august 2007 240.116 (hverdage) og 216.371 (søndage). Siden september 2003 er avisen udgivet i tabloid-format (som The Independent dog kalder "compact").

Danske Information har et vist redaktionelt samarbejde med The Independent.

Den 12. februar 2016 annoncerede avisen at man ville stoppe med at udgive den trykte udgave af The Independent. Den sidste trykte udgave af The Independent on Sunday udkom den 20. marts og den efterfølgende lørdag udkom den sidste udgave af The Independent. Fremover findes The Independent kun som online medie.

Kilder

Eksterne henvisninger 
 Independents hjemmeside

Aviser fra Storbritannien
Etableret i 1986
17 Again

17 again er en amerikansk film med Matthew Perry og Zac Efron i hovedrollen.

Handling 

Mike O'Donnell er en midaldrende mand, der brokker sig hele tiden over hans største fejltagelse: At gøre sin kæreste gravid og gifte sig med hende. Han var engang anfører for basketball holdet, og når han brokker sig, føler hun der er hendes skyld. Ham og Scarlett har børnene Alex og Maggie. De bryder sig ikke særlig meget om ham, så Mike bor hos sin bedste ven Ned Gold.
Men da han en dag besøger sin gamle skole, og minder ryger tilbage, møder han pedellen. Han fortæller pedellen at alt var nemmere dengang han var 17 og ønsker sig at blive 17 igen. Men da han kører hjem fra et møde med Scarlett ser han pedellen på broen og forsvinder. Mike løber ud til broen og falder i. Da han kommer hjem til Ned Gold, opdager han alt har ændret sig. Da han kommer på hans børns skole, opdager han hvor meget han ikke ved om dem og beslutter sig at hjælpe dem, med deres problemer. Det er hans store chance, som umuligt kan gå galt.

Personer 

 Matthew Perry – Mike O'Donnell (som 37 årig)
 Zac Efron – Mike O'Donnell (som 17 årig)
 Leslie Mann – Scarlett O'Donnell
 Sterling Knight – Alex O'Donnell
 Michelle Trachtenberg – Maggie O'Donnell
 Thomas Lennon – Ned Gold

Eksterne Henvisninger 

Komediefilm fra USA
Holdingselskab

Et holdingselskab (af eng.: hold; besidde) er et selskab, som besidder kapitalandele i andre virksomheder, hvori selve virksomhedsdriften foregår. Det er altid en selvstændig  juridisk person og er oftest stiftet som et anpartsselskab eller aktieselskab.

Som oftest driver holdingselskabet ingen egentlig erhvervsvirksomhed, men der er dog i udgangspunktet ikke noget der forhindrer det. Det ses også, at holdingselskaber driver virksomhed i samarbejde med datterselskaberne.

Formålet med at stifte et holdingselskab er bl.a. at minimere risikoen for ejerne, ligesom formen er forbundet med visse skattefordele: Ejer holdingselskabet mere end 10% af et driftsselskab kan overskuddet i driftsselskabet skattefrit overføres til holdingselskabet. Holdingselskabet bliver således anvendt som en "pengetank", hvorfra der typisk investeres i flere virksomheder. Der er ligeledes skattefordele i forbindelse med salg af en driftsvirksomhed idet det profit man opnår ved salget oftest tilfalder holdingselskabet skattefrit (gælder dog ikke børsnoterede selskaber).

Holdingselskabet og dets datterselskaber omtales ofte som en koncern. De fleste selskaber, der indgår i koncernforhold vil være aktieselskaber eller anpartsselskaber, men det ses også at kommanditselskaber eller partnerselskaber gør det. Ofte kan holdingselskaber kendes på, at de i deres navn slet og ret bærer betegnelsen Holding, f.eks. NKT Holding.

Er man flere der i fællesskab ejer en virksomhed i selskabsform, er det en afgørende fordel at hver deltager ejer sit eget holdingselskab. Det skaber stor fleksibilitet fordi hver deltager kan modtage overskudsandel fra den fælles virksomhed til eget holdingselskab, og herefter selv afgøre, om vedkommende vil afløfte overskud ud til pågældende selv.

Hvis man er virksomhedsejer og ikke har etableret et holdingselskab fra starten, kan man opleve det skattemæssige problem senere, at virksomheden er steget i værdi. Det betyder at de aktier eller anparter man ejer er blevet mere værd. Der 'hænger' således en skat på anparterne eller aktierne. Eksempel: Har man stiftet eget selskab med et indskud på kr. 40.000, og er selskabet senere i tid kr. 400.000 værd, så vil man udløse en skattepligtig avance på kr. 360.000, hvis man 'bare' overfører ejerskabet til selskabet til et holdingselskab. I den forbindelse findes særlige skatteregler, der giver en mulighed for, under overholdes af visse værns regler, alligevel at etablere holdingselskabet uden skattebetaling af de 360.000 kr. Dette kaldes skattefri aktieombytning.

Eksterne henvisninger 
Ret & Råd
Udsigt gennem tre buer i Colosseums tredje stokværk

Udsigt gennem de tre buer i Colosseums tredje stokværk er et oliemaleri af den danske guldaldermaler C.W. Eckersberg, udført 1815 eller 1816. Maleriet er udstillet på Statens Museum for Kunst i København og indtaget i kulturkanonen.

Maleriet er udført under Eckersbergs tre år lange ophold i Rom 1813–1816 og forestiller et vue over byen set fra Colosseum.
Maleriet er et af flere værker Eckersberg malede af de antikke ruiner mens han var i Rom.

Henvisninger 

Malerier af C.W. Eckersberg
Malerier fra 1815
Malerier fra Statens Museum for Kunst
Kulturkanonen